พระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะ เข็มวิทยฐานะ และครุยประจำตำแหน่งของมหาวิทยาลัยเทคโนโลยีราชมงคลสุวรรณภูมิ พ.ศ. 2551พระราชกฤษฎีกา ว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะ เข็มวิทยฐานะ และครุยประจำตำแหน่ง ของมหาวิทยาลัยเทคโนโลยีราชมงคลสุวรรณภูมิ พ.ศ. ๒๕๕๑ภูมิพลอดุลยเดช ป.ร. ให้ไว้ ณ วันที่ ๘ กันยายน พ.ศ. ๒๕๕๑ เป็นปีที่ ๖๓ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรกำหนดปริญญาในสาขาวิชา อักษรย่อสำหรับสาขาวิชา ครุยวิทยฐานะ เข็มวิทยฐานะ และครุยประจำตำแหน่งของมหาวิทยาลัยเทคโนโลยีราชมงคลสุวรรณภูมิอาศัยอำนาจตามความในมาตรา ๑๘๗ ของรัฐธรรมนูญแห่งราชอาณาจักรไทย กับมาตรา ๕๕ วรรคสอง และมาตรา ๕๙ วรรคสอง แห่งพระราชบัญญัติมหาวิทยาลัยเทคโนโลยีราชมงคล พ.ศ. ๒๕๔๘ จึงทรงพระกรุณาโปรดเกล้า ฯ ให้ตราพระราชกฤษฎีกาขึ้นไว้ ดังต่อไปนี้มาตรา 1 มาตรา ๑ พระราชกฤษฎีกานี้เรียกว่า "พระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะ เข็มวิทยฐานะ และครุยประจำตำแหน่งของมหาวิทยาลัยเทคโนโลยีราชมงคลสุวรรณภูมิ พ.ศ. ๒๕๕๑"มาตรา 2 มาตรา ๒ พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 3 มาตรา ๓ ให้กำหนดปริญญาในสาขาวิชาและอักษรย่อสำหรับสาขาวิชาของมหาวิทยาลัยเทคโนโลยีราชมงคลสุวรรณภูมิ ดังต่อไปนี้ (๑) สาขาวิชาการบัญชี มีปริญญาสามชั้น คือ (ก) เอก เรียกว่า "บัญชีดุษฎีบัณฑิต" ใช้อักษรย่อ "บช.ด." และ "ปรัชญาดุษฎีบัณฑิต" ใช้อักษรย่อ "ปร.ด." (ข) โท เรียกว่า "บัญชีมหาบัณฑิต" ใช้อักษรย่อมาตรา 3 "บช.ม." (ค) ตรี เรียกว่า "บัญชีบัณฑิต" ใช้อักษรย่อ "บช.บ." (๒) สาขาวิชาครุศาสตร์อุตสาหกรรม มีปริญญาสามชั้น คือ (ก) เอก เรียกว่า "ครุศาสตร์อุตสาหกรรมดุษฎีบัณฑิต" ใช้อักษรย่อ "ค.อ.ด." และ "ปรัชญาดุษฎีบัณฑิต" ใช้อักษรย่อ "ปร.ด." (ข) โท เรียกว่า "ครุศาสตร์อุตสาหกรรมมหาบัณฑิต" ใช้อักษรย่อ "ค.อ.ม." (ค)มาตรา 3 ตรี เรียกว่า "ครุศาสตร์อุตสาหกรรมบัณฑิต" ใช้อักษรย่อ "ค.อ.บ." (๓) สาขาวิชาเทคโนโลยี มีปริญญาหนึ่งชั้น คือ ตรี เรียกว่า "เทคโนโลยีบัณฑิต" ใช้อักษรย่อ "ทล.บ." (๔) สาขาวิชาบริหารธุรกิจ มีปริญญาสามชั้น คือ (ก) เอก เรียกว่า "บริหารธุรกิจดุษฎีบัณฑิต" ใช้อักษรย่อ "บธ.ด." และ "ปรัชญาดุษฎีบัณฑิต"มาตรา 3 ใช้อักษรย่อ "ปร.ด." (ข) โท เรียกว่า "บริหารธุรกิจมหาบัณฑิต" ใช้อักษรย่อ "บธ.ม." (ค) ตรี เรียกว่า "บริหารธุรกิจบัณฑิต" ใช้อักษรย่อ "บธ.บ." (๕) สาขาวิชาภูมิสถาปัตยกรรมศาสตร์ มีปริญญาสามชั้น คือ (ก) เอก เรียกว่า "ภูมิสถาปัตยกรรมศาสตรดุษฎีบัณฑิต" ใช้อักษรย่อ "ภ.สถ.ด." และ "ปรัชญาดุษฎีบัณฑิต"มาตรา 3 ใช้อักษรย่อ "ปร.ด." (ข) โท เรียกว่า "ภูมิสถาปัตยกรรมศาสตรมหาบัณฑิต" ใช้อักษรย่อ "ภ.สถ.ม." (ค) ตรี เรียกว่า "ภูมิสถาปัตยกรรมศาสตรบัณฑิต" ใช้อักษรย่อ "ภ.สถ.บ." (๖) สาขาวิชาวิทยาศาสตร์ มีปริญญาสามชั้น คือ (ก) เอก เรียกว่า "วิทยาศาสตรดุษฎีบัณฑิต" ใช้อักษรย่อ "วท.ด." และ "ปรัชญาดุษฎีบัณฑิต" ใช้อักษรย่อมาตรา 3 "ปร.ด." (ข) โท เรียกว่า "วิทยาศาสตรมหาบัณฑิต" ใช้อักษรย่อ "วท.ม." (ค) ตรี เรียกว่า "วิทยาศาสตรบัณฑิต" ใช้อักษรย่อ "วท.บ." (๗) สาขาวิชาวิศวกรรมศาสตร์ มีปริญญาสามชั้น คือ (ก) เอก เรียกว่า "วิศวกรรมศาสตรดุษฎีบัณฑิต" ใช้อักษรย่อ "วศ.ด." และ "ปรัชญาดุษฎีบัณฑิต" ใช้อักษรย่อ "ปร.ด." (ข) โท เรียกว่ามาตรา 3 "วิศวกรรมศาสตรมหาบัณฑิต" ใช้อักษรย่อ "วศ.ม." (ค) ตรี เรียกว่า "วิศวกรรมศาสตรบัณฑิต" ใช้อักษรย่อ "วศ.บ." (๘) สาขาวิชาศิลปศาสตร์ มีปริญญาสามชั้น คือ (ก) เอก เรียกว่า "ศิลปศาสตรดุษฎีบัณฑิต" ใช้อักษรย่อ "ศศ.ด." และ "ปรัชญาดุษฎีบัณฑิต" ใช้อักษรย่อ "ปร.ด." (ข) โท เรียกว่า "ศิลปศาสตรมหาบัณฑิต" ใช้อักษรย่อมาตรา 3 "ศศ.ม." (ค) ตรี เรียกว่า "ศิลปศาสตรบัณฑิต" ใช้อักษรย่อ "ศศ.บ." (๙) สาขาวิชาสถาปัตยกรรมศาสตร์ มีปริญญาสามชั้น คือ (ก) เอก เรียกว่า "สถาปัตยกรรมศาสตรดุษฎีบัณฑิต" ใช้อักษรย่อ "สถ.ด." และ "ปรัชญาดุษฎีบัณฑิต" ใช้อักษรย่อ "ปร.ด." (ข) โท เรียกว่า "สถาปัตยกรรมศาสตรมหาบัณฑิต" ใช้อักษรย่อ "สถ.ม." (ค) ตรีมาตรา 3 เรียกว่า "สถาปัตยกรรมศาสตรบัณฑิต" ใช้อักษรย่อ "สถ.บ." (๑๐) สาขาวิชาอุตสาหกรรมศาสตร์ มีปริญญาสามชั้น คือ (ก) เอก เรียกว่า "อุตสาหกรรมศาสตรดุษฎีบัณฑิต" ใช้อักษรย่อ "อส.ด." และ "ปรัชญาดุษฎีบัณฑิต" ใช้อักษรย่อ "ปร.ด." (ข) โท เรียกว่า "อุตสาหกรรมศาสตรมหาบัณฑิต" ใช้อักษรย่อ "อส.ม." (ค) ตรี เรียกว่ามาตรา 3 "อุตสาหกรรมศาสตรบัณฑิต" ใช้อักษรย่อ "อส.บ." ทั้งนี้ หากมีสาขาหรือวิชาเอกให้ระบุชื่อสาขาหรือวิชาเอกนั้นไว้ในวงเล็บต่อท้ายปริญญาด้วยมาตรา 4 มาตรา ๔ ครุยวิทยฐานะของมหาวิทยาลัยเทคโนโลยีราชมงคลสุวรรณภูมิมีสามชั้น ดังต่อไปนี้ (๑) ครุยดุษฎีบัณฑิต เป็นเสื้อคลุมแขนยาวทำด้วยผ้าโปร่งสีขาว ผ่าอกตลอด ยาวคลุมเข่า มีสำรดรอบขอบ สำรดต้นแขน และสำรดปลายแขน ดังต่อไปนี้ (ก) สำรดรอบขอบ พื้นสำรดทำด้วยผ้าสักหลาดสีน้ำเงิน กว้าง ๑๐ เซนติเมตร มีแถบทอง กว้างมาตรา 4 ๐.๕ เซนติเมตร ที่ริมทั้งสองข้าง เว้นระยะห่าง ๑ เซนติเมตร ทั้งสองข้าง ทาบแถบทอง กว้าง ๑ เซนติเมตร ตอนกลางสำรดมีแถบสีประจำมหาวิทยาลัย กว้าง ๒ เซนติเมตร และมีตราสัญลักษณ์มหาวิทยาลัยทำด้วยโลหะสีเงิน สูง ๖ เซนติเมตร ติดบนสำรดรอบขอบด้านหน้าอกทั้งสองข้าง (ข) สำรดต้นแขน แบ่งเป็น ๓ ตอน ระยะห่างตอนละ ๒มาตรา 4 เซนติเมตร แต่ละตอน กว้าง ๕ เซนติเมตร พื้นสำรดทำด้วยผ้าสักหลาดสีน้ำเงิน มีแถบทอง กว้าง ๐.๕ เซนติเมตร ที่ริมทั้งสองข้าง ตอนกลางสำรดมีแถบสีประจำมหาวิทยาลัย กว้าง ๒ เซนติเมตร (ค) สำรดปลายแขน พื้นสำรดทำด้วยผ้าสักหลาดสีน้ำเงิน กว้าง ๑๐ เซนติเมตร มีแถบทอง กว้าง ๐.๕ เซนติเมตร ที่ริมทั้งสองข้าง เว้นระยะห่างมาตรา 4 ๑ เซนติเมตร ทั้งสองข้าง ทาบแถบทอง กว้าง ๑ เซนติเมตร ตอนกลางสำรดมีแถบสีประจำมหาวิทยาลัย กว้าง ๒ เซนติเมตร (๒) ครุยมหาบัณฑิต เช่นเดียวกับครุยดุษฎีบัณฑิต เว้นแต่มีสำรดต้นแขน ๒ ตอน (๓) ครุยบัณฑิต เช่นเดียวกับครุยมหาบัณฑิต เว้นแต่มีสำรดต้นแขน ๑ ตอนมาตรา 5 มาตรา ๕ เข็มวิทยฐานะของมหาวิทยาลัยเทคโนโลยีราชมงคลสุวรรณภูมิ มีลักษณะเป็นรูปตราสัญลักษณ์มหาวิทยาลัยทำด้วยโลหะดุนนูนสีทอง ส่วนพื้นของพระราชลัญจกรและดอกบัวลงยาสีน้ำเงิน ส่วนพื้นของชื่อมหาวิทยาลัยลงยาสีขาว ความสูง ๖ เซนติเมตรมาตรา 6 มาตรา ๖ ครุยประจำตำแหน่งและเครื่องหมายประกอบครุยประจำตำแหน่งของนายกสภามหาวิทยาลัย กรรมการสภามหาวิทยาลัย และคณาจารย์มหาวิทยาลัย มีดังต่อไปนี้ (๑) นายกสภามหาวิทยาลัย ครุยเป็นเสื้อคลุมแขนยาวทำด้วยผ้าโปร่งสีขาว ผ่าอกตลอด ยาวคลุมเข่า มีสำรดรอบขอบ สำรดต้นแขน และสำรดปลายแขน ดังต่อไปนี้ (ก) สำรดรอบขอบมาตรา 6 พื้นสำรดทำด้วยผ้าสักหลาดสีน้ำเงิน กว้าง ๑๐ เซนติเมตร มีแถบทอง กว้าง ๑ เซนติเมตร ที่ริมทั้งสองข้าง เว้นระยะห่าง ๐.๗๕ เซนติเมตร ทั้งสองข้าง ทาบแถบทอง กว้าง ๐.๕ เซนติเมตร ตอนกลางสำรดมีแถบสีประจำมหาวิทยาลัย กว้าง ๓.๕ เซนติเมตร มีสำรดเฉียงลักษณะเช่นเดียวกับสำรดรอบขอบ กว้าง ๑๐ เซนติเมตร วางเฉียง ๔๕ องศามาตรา 6 ทาบบนสำรดรอบขอบบริเวณกลางอกเสื้อ และมีตราสัญลักษณ์มหาวิทยาลัยทำด้วยโลหะสีทอง สูง ๖ เซนติเมตร ติดกลางสำรดเฉียงทั้งสองข้าง (ข) สำรดต้นแขน แบ่งเป็น ๓ ตอน ระยะห่างตอนละ ๒ เซนติเมตร แต่ละตอน กว้าง ๔ เซนติเมตร พื้นสำรดทำด้วยผ้าสักหลาดสีน้ำเงิน มีแถบทอง กว้าง ๐.๕ เซนติเมตร ที่ริมทั้งสองข้างมาตรา 6 ตอนกลางสำรดมีแถบสีประจำมหาวิทยาลัย กว้าง ๒ เซนติเมตร (ค) สำรดปลายแขน แบ่งเป็น ๓ ตอน ระยะห่างตอนละ ๒ เซนติเมตร แต่ละตอน กว้าง ๔ เซนติเมตร พื้นสำรดทำด้วยผ้าสักหลาดสีน้ำเงิน มีแถบทอง กว้าง ๐.๕ เซนติเมตร ที่ริมทั้งสองข้าง ตอนกลางสำรดมีแถบสีประจำมหาวิทยาลัย กว้าง ๒ เซนติเมตรมาตรา 6 ให้มีสายสร้อยประกอบครุยประจำตำแหน่งนายกสภามหาวิทยาลัยทำด้วยโลหะสีทองประกอบด้วยรูปดอกไม้ทิพย์ ๙ ดอก มีเกสรเป็นพลอยสีเหลืองอำพัน กึ่งกลางสายสร้อยประดับตราสัญลักษณ์มหาวิทยาลัยดุนนูนลงยาสี ยึดติดกับครุยประมาณร่องหัวไหล่ (๒) กรรมการสภามหาวิทยาลัย เช่นเดียวกับนายกสภามหาวิทยาลัย เว้นแต่ไม่มีสายสร้อยประดับมาตรา 6 (๓) คณาจารย์มหาวิทยาลัย เช่นเดียวกับกรรมการสภามหาวิทยาลัย เว้นแต่ไม่มีสำรดเฉียงและมีตราสัญลักษณ์มหาวิทยาลัยทำด้วยโลหะสีทอง สูง ๖ เซนติเมตร ติดบนสำรดรอบขอบด้านหน้าอกทั้งสองข้างมาตรา 7 มาตรา ๗ ให้สีทองเป็นสีประจำมหาวิทยาลัยเทคโนโลยีราชมงคลสุวรรณภูมิมาตรา 8 มาตรา ๘ ให้มหาวิทยาลัยเทคโนโลยีราชมงคลสุวรรณภูมิจัดทำครุยวิทยฐานะ เข็มวิทยฐานะ และครุยประจำตำแหน่งตามพระราชกฤษฎีกานี้ขึ้นไว้เป็นตัวอย่างมาตรา 9 มาตรา ๙ ให้รัฐมนตรีว่าการกระทรวงศึกษาธิการรักษาการตามพระราชกฤษฎีกานี้ผู้รับสนองพระบรมราชโองการ สมัคร สุนทรเวช นายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากได้มีการประกาศใช้บังคับพระราชบัญญัติมหาวิทยาลัยเทคโนโลยีราชมงคล พ.ศ. ๒๕๔๘ ประกอบกับมาตรา ๕๕ วรรคสอง และมาตรา ๕๙ วรรคสอง แห่งพระราชบัญญัติดังกล่าวบัญญัติว่า การกำหนดให้สาขาวิชาใดมีปริญญาชั้นใด และจะใช้อักษรย่อสำหรับสาขาวิชานั้นอย่างไรและการกำหนดลักษณะ ชนิด ประเภท และส่วนประกอบของครุยวิทยฐานะ เข็มวิทยฐานะ และครุยประจำตำแหน่ง ให้ตราเป็นพระราชกฤษฎีกา จึงจำเป็นต้องตราพระราชกฤษฎีกานี้มาตรา ฉบับที่ 2 พระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะ เข็มวิทยฐานะ และครุยประจำตำแหน่งของมหาวิทยาลัยเทคโนโลยีราชมงคลสุวรรณภูมิ (ฉบับที่ ๒) พ.ศ. ๒๕๕๕มาตรา 2 มาตรา ๒ พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปหมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากมหาวิทยาลัยเทคโนโลยีราชมงคลสุวรรณภูมิได้เปิดสอนสาขาวิชาการบัญชีเพิ่มขึ้น สมควรแก้ไขเพิ่มเติมการกำหนดปริญญาในสาขาวิชาและอักษรย่อสำหรับสาขาวิชาของมหาวิทยาลัยเทคโนโลยีราชมงคลสุวรรณภูมิเพื่อกำหนดปริญญาในสาขาวิชาและอักษรย่อสำหรับสาขาวิชาของสาขาวิชาดังกล่าว จึงจำเป็นต้องตราพระราชกฤษฎีกานี้มาตรา ฉบับที่ 3 พระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะ เข็มวิทยฐานะ และครุยประจำตำแหน่งของมหาวิทยาลัยเทคโนโลยีราชมงคลสุวรรณภูมิ (ฉบับที่ ๓) พ.ศ. ๒๕๖๐มาตรา 2 มาตรา ๒ พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปหมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากมหาวิทยาลัยเทคโนโลยีราชมงคลสุวรรณภูมิได้เปิดสอนสาขาวิชาเทคโนโลยีเพิ่มขึ้น สมควรแก้ไขเพิ่มเติมการกำหนดปริญญาในสาขาวิชาและอักษรย่อสำหรับสาขาวิชาของมหาวิทยาลัยเทคโนโลยีราชมงคลสุวรรณภูมิเพื่อกำหนดปริญญาในสาขาวิชาและอักษรย่อสำหรับสาขาวิชาของสาขาวิชาดังกล่าว จึงจำเป็นต้องตราพระราชกฤษฎีกานี้มาตรา ฉบับที่ 4 พระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะ เข็มวิทยฐานะ และครุยประจำตำแหน่งของมหาวิทยาลัยเทคโนโลยีราชมงคลสุวรรณภูมิ (ฉบับที่ ๔) พ.ศ. ๒๕๖๔มาตรา 2 มาตรา ๒ พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปหมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากมหาวิทยาลัยเทคโนโลยีราชมงคลสุวรรณภูมิได้เปิดสอนสาขาวิชาภูมิสถาปัตยกรรมศาสตร์เพิ่มขึ้น สมควรกำหนดปริญญาในสาขาวิชาและอักษรย่อสำหรับสาขาวิชาของสาขาวิชาดังกล่าว จึงจำเป็นต้องตราพระราชกฤษฎีกานี้